Diari Oficial de la Generalitat Valenciana


Sumari del DOGV 4067, del 20-08-2001 (2001/7078)

ACORD de 31 de maig de 2001, de la Comissió Territorial d'Urbanisme de València, relatiu a la correcció d'errades del sòl urbanitzable residencial .sectors 2, 3, 4, 5, 6 i 9. de Benaguasil.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7078


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benaguasil
    * pla d'urbanisme

ACORD de 31 de maig de 2001, de la Comissió Territorial d'Urbanisme de València, relatiu a la correcció d'errades del sòl urbanitzable residencial ?sectors 2, 3, 4, 5, 6 i 9- de Benaguasil. [2001/X7078]
  
Vist l'expedient tramés per l'Ajuntament de Benaguasil referit a la correcció d'errades del sòl urbanitzable residencial ?sectors 2, 3, 4, 5, 6 i 9- d'aqueix municipi, i de conformitat amb els següents,
  
Antecedents de fet
  
Primer. El projecte es va aprovar provisionalment pel ple de l'Ajuntament en sessió realitzada el 22 de febrer de 2001.
  
Segon. El projecte consta de memòria justificativa, fitxes de planejament dels sectors afectats i plànols d'ordenació.
  
Tercer. L'objecte del projecte és la correcció de les errades detectades en relació amb les determinacions dels sectors urbanitzable d'ús residencial 2, 3, 4, 5 i 6 ?que estan homologats a la Llei 6/1994 Reguladora de l'Activitat Urbanística (LRAU) per acord de la Comissió Territorial d'Urbanisme de 17 de desembre de 1997- i del sector 9 ?que té pla parcial aprovat per aquest mateix òrgan el 28 de juny de 1995, tot això a fi d'aclarir les seues determinacions per al seu futur desenvolupament.
  
La correcció proposada es refereix, en essència, als següents aspectes:
  
- Concreció de la superfície dels sectors i la xarxa viària primària, com a resultat d'un nou mesurament efectuat a partir de la restitució d'un vol efectuat en la zona.
  
- Fixació de les condicions de connexió de cada sector, a partir de la depuració de les condicions genèriques que a aquest respecte, incloïa el document d'homologació del sòl urbanitzable.
  
- Recàlcul de la superfície i de l'aprofitament tipus de l'àrea de repartiment prevista, en funció de les correccions anteriors.
  
La quantificació de les correccions preteses, s'arreplega de forma comparativa amb el planejament vigent, en el següent quadre:
  
 Homologació Correcció
  
Sup. área repartiment (m2) 620.748,31 070.704,10
  
Sup. red primària (m2) 37.880,00 49.016,77
  
Edif. bruta (m2/m2) 0.70 0.70
  
Sup. sectors (m2) 582.904,91 905.130,33
  
Aprov. objectiu (m2 t) 408.033,03 314.679,23
  
Aprov. tipus (m2/m2) 0.657 0.645
  
Quart. Benaguasil té Normes Subsidiàries aprovades definitivament per la Comissió Territorial d'Urbanisme el 8 de març de 1995.
  
Amb data 17 de desembre de 1997, aquest mateix òrgan va aprovar definitivament l'homologació dels sectors de sòl urbanitzable residencial d'aquest municipi.
  
Cinqué. La comissió informativa de la Comissió Territorial d'Urbanisme de València, en la sessió realitzada el 25 de maig de 2001, va emetre un informe relatiu al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació pot considerar-se completa, als efectes del compliment del que preceptua aquest text autonòmic.
  
Tercer. Les determinacions contingudes en la correcció d'errades es consideren, de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions de plans urbanístics de municipis de menys de 50.000 habitants, de conformitat amb el que disposa l'article 39 de la LRAU, per remissió de la disposició transitòria primera, apartat 2 del citat text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 31 de maig de 2001, acorda aprovar definitivament la correcció d'errades del sòl urbanitzable residencial ?sectors 2, 3, 4, 5, 6 i 9- de Benaguasil.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.